CELEX: 62022TN0252
Language: sk
Date: 2022-05-09 00:00:00
Title: Vec T-252/22: Žaloba podaná 9. mája 2022 – Timčenko/Rada

27.6.2022   
            
            
               SK
            
            
               Úradný vestník Európskej únie
            
            
               C 244/45
            
         
      Žaloba podaná 9. mája 2022 – Timčenko/Rada
      (Vec T-252/22)
      (2022/C 244/61)
      Jazyk konania: francúzština
      
         Účastníci konania
      
      
         Žalobca: Gennadij Nikolajevič Timčenko (Ženeva, Švajčiarsko) (v zastúpení: T. Bontinck, A. Guillerme, L. Burguin, S. Bonifassi a E. Fedorova, advokáti)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2022/337 (1) z 28. februára 2022 v rozsahu, v akom sa ním zapisuje meno žalobcu v zázname č. 694 prílohy tohto rozhodnutia,
               
            
                  —
               
               
                  zrušil vykonávacie nariadenie Rady (EÚ) 2022/336 (2) z 28. februára 2022 v rozsahu, v akom sa ním zapisuje meno žalobcu v zázname č. 694 prílohy tohto nariadenia,
               
            
                  —
               
               
                  uložil Rade povinnosť zaplatiť žalobcovi predbežne sumu 1 000 000 eur z dôvodu náhrady nemajetkovej ujmy, ktorú utrpel,
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na porušení práva na účinnú súdnu ochranu a porušení povinnosti odôvodnenia.
               
            
                  2.
               
               
                  Druhý žalobný dôvod je založený na porušení zásady proporcionality a základných práv.
               
            
                  3.
               
               
                  Tretí žalobný dôvod je založený na zjavne nesprávnom posúdení, najmä pokiaľ ide o odôvodnenie založené na vzťahu medzi žalobcom a prezidentom Putinom a na postavení žalobcu ako akcionára v skupine Volga Group a v Bank Rossija.
               
            
                  4.
               
               
                  Štvrtý žalobný dôvod je založený na porušení zásady rovnosti zaobchádzania.
               
            
                  5.
               
               
                  Piaty žalobný dôvod je založený na porušení Zmlúv, najmä zásady voľného pohybu občanov Európskej únie a pravidiel týkajúcich sa uplatniteľného právneho základu.
               
            
         (1)  Rozhodnutie Rady (SZBP) 2022/337 z 28. februára 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 59, 2022, s. 1).
      
         (2)  Vykonávacie nariadenie Rady (EÚ) 2022/336 z 28. februára 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v. EÚ L 58, 2022, s. 1).